En o centro de vesitants d'o parque, o grupo s'entera de que a clonación s'aconsiguió extrayendo ADN de dinosaurio de mosquitos prehistoricos conservaus en ambre. L'ADN d'as ranas s'usó pa emplir os vuedos en o chenoma d'os dinosaurios y, pa privar a suya reproducción, totz os dinosaurios se convirtioron en fembras por meyo de manipulación cromosomica directa. O grupo ye testigo d'a eclosión d'un bebé Velociraptor y visita o recinto d'os Velociraptors. Mientres l'almuerzo, o grupo debat a etica d'a clonación y a creyación d'o parque; Malcolm advierte sobre as implicacions de l'incheniería chenetica y se mofla d'a conceptualización d'o parque, decindo que inevitablement se trencará.